NORAKSTS

|  |  |
| --- | --- |
| 19.12.2019. | Nr.16/4 |

**NEKUSTAMĀ ĪPAŠUMA NODOKĻA PARĀDA UN**

**NOKAVĒJUMA NAUDAS DZĒŠANA**

(ziņo: I.Škutāne)

**Atklāti balsojot: PAR – 13** (A.Rāviņš, V.Ļevčenoks, M.Buškevics, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, A.Rublis), **PRET –** nav, **ATTURAS – 1** (L.Zīverts),

Jelgavas pilsētas pašvaldības administrācijas Finanšu nodaļas bilances uzskaitē ir mirušo fizisko personu nekustamā īpašuma nodokļa parāds un ar to saistītā nokavējuma nauda (1.pielikums), nekustamā īpašuma nodokļa parāds un ar to saistītā nokavējuma nauda, kas nepārsniedz 15 *euro* un septiņu gadu laikā no nodokļa samaksas termiņa iestāšanās brīža (samaksas termiņš iestājies līdz 2012. gada 16.novembrim) nav pieņemts lēmums par nokavēto nodokļu maksājumu piedziņu (2.pielikums) un pašvaldības budžetā ieskaitāmais nekustamā īpašuma nodokļa parāds un ar to saistītā nokavējuma nauda no komercsabiedrībām, kuras ir izslēgtas no Uzņēmumu reģistra reģistriem (3.pielikums).

Likuma “Par nodokļiem un nodevām” 25.panta trešā daļa paredz, ka pašvaldību budžetos ieskaitāmos nekustamā īpašuma nodokļa parādus, kā arī ar tiem saistītās nokavējuma naudas un soda naudas šā panta pirmajā daļā noteiktajos gadījumos dzēš attiecīgās pašvaldības.

Likuma “Par nodokļiem un nodevām” 25.panta pirmās daļas 3.punkts nosaka, ka nekustamā īpašuma nodokļa parādus, kā arī nokavējuma naudas un soda naudas, dzēš fiziskajai personai - nodokļu maksātājam - viņa nāves gadījumā, ja nav iespējams no mantiniekiem piedzīt nodokļu parādus.

Likuma “Par nodokļiem un nodevām” 25.panta pirmās daļas 5.punkts nosaka, ka nekustamā īpašuma nodokļa parādus, kā arī nokavējuma naudas un soda naudas, dzēš šā likuma 26.panta 6.1 daļā paredzētajā gadījumā, ja triju gadu laikā no maksājuma termiņa iestāšanās nav pieņemts lēmums par nokavēto nodokļu maksājumu piedziņu. Likuma “Par nodokļiem un nodevām” 26.panta 6.1 daļa nosaka, ka nokavēto nodokļu maksājumu piedziņu neuzsāk, ja piedzenamā parāda kopsumma nav lielāka par 15 *euro*. Saskaņā ar likuma “Par nekustamā īpašuma nodokli” 9.panta otro daļu pašvaldība, pieņemot saistošos noteikumus, ir tiesīga noteikt nodokļa maksāšanas paziņojumu piespiedu izpildes termiņu, kas nepārsniedz septiņus gadus no nodokļa samaksas termiņa iestāšanās brīža. Jelgavas pilsētas pašvaldības 2016.gada 22.septembra saistošo noteikumu Nr.16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 12.punktā noteikts, ka nekustamā īpašuma nodokļa maksāšanas paziņojumu piespiedu izpildes termiņš ir septiņi gadi no nodokļa samaksas termiņa iestāšanās brīža.

Likuma “Par nodokļiem un nodevām” 25.panta pirmās daļas 7. punkts nosaka, ka pašvaldības budžetā pilnīgi vai daļēji ieskaitāmos nodokļu parādus, kā arī nokavējuma naudas un soda naudas dzēš nodokļu maksātājam - ja nodokļu maksātājs normatīvajos aktos paredzētajos gadījumos ir izslēgts no Uzņēmumu reģistra reģistriem.

Ņemot vērā iepriekš minēto un saskaņā ar likuma “Par nodokļiem un nodevām” 25.panta pirmās daļas 3., 5. un 7.punktu, trešo daļu un 26.panta 6.1 daļu, likuma “Par nekustamā īpašuma nodokli” 9.panta otro daļu, Jelgavas pilsētas pašvaldības 2016.gada 22.septembra saistošo noteikumu Nr.16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 12.punktu,

**JELGAVAS PILSĒTAS DOME NOLEMJ:**

1. Dzēst pašvaldības budžetā ieskaitāmos mirušo fizisko personu nekustamā īpašuma nodokļa pamatparādus par kopējo summu 5669.92 *euro* (pieci tūkstoši seši simti sešdesmit deviņi *euro* un 92 centi) un ar tiem saistīto nokavējuma naudu par kopējo summu 4042.66 *euro (*četri tūkstoši četrdesmit divi *euro* un 66centi*)*, kopsummā 9712.58 *euro (*deviņi tūkstoši septiņi simti divpadsmit *euro* un 58 centi*)* (1.pielikums).
2. Dzēst pašvaldības budžetā ieskaitāmos nekustamā īpašuma nodokļa pamatparādus par kopējo summu 173.59 *euro* ( viens simts septiņdesmit trīs *euro* un 59 centi) un ar tiem saistīto nokavējuma naudu par kopējo summu 172.37 *euro (*viens simts septiņdesmit divi *euro* un 37centi*)*, kopsummā 345.96 *euro (*trīs simti četrdesmit pieci *euro* un 96 centi*),* kuru parāda kopsumma nav lielāka par 15 *euro* (2.pielikums).
3. Dzēst pašvaldības budžetā ieskaitāmos komercsabiedrību nekustamā īpašuma nodokļa pamatparādus par kopējo summu 21960.03 *euro* (divdesmit viens tūkstotis deviņi simti sešdesmit *euro* un 03 centi) un ar tiem saistīto nokavējuma naudu par kopējo summu 8640.87 *euro (*astoņi tūkstoši seši simti četrdesmit *euro* un 87 centi*)*, kopsummā 30600.90 *euro* (trīsdesmit tūkstoši seši simti *euro* un 90 centi) (3.pielikums).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 19.decembrī